Govor Kalamama
<s>Govor Kalamama (pali: Kalama Sutta) je Budin govor čuven po tome što ohrabruje sumnju i slobodno istraživanje, dovođenje u pitanje i učenja i učitelja, što je netipično za bilo koju religiju.</s>

<s>Duh čitavog govora ukazuje na učenje koje je lišeno isključivosti, slepe vere, dogmatizma i netrpeljivosti.</s><s>Buda ga je održao u mestu Kesarija (ranije Kesaputa), u oblasti u kojoj je živeo narod Kalama.</s>

<s>Govor je sačuvan u okviru Pali kanona.</s>

<s>Pozadina</s>

<s>Pošto se Kesaputa nalazila na ivici šume pogodne za život u samoći, služilo je kao usputna stanica mnogim grupama asketa.</s><s>Zahvaljujući njihovim čestim zadržavanjima u gradu, stanovnici su imali prilike da upoznaju mnoga filozofska i religijska učenja, ali su ih protivrečnosti među njima ostavljale zbunjenima u šta da veruju i kome da se priklone.</s><s>Kada su Kalame došle da slušaju Budu, on ne ide tragom ostalih učitelja, koji hvale sopstveno učenje, a kude ostala.</s><s>On odlučuje da ih ka razumevanju uputi suprotnim putem.</s>

<s>Sadržaj</s>

<s>Pošto je umirio slušaoce tvrdnjom da je sasvim normalno što su zbunjeni, Buda ih podučava isključivo na osnovu onoga što su u stanju neposredno da vide i dožive.</s><s>Kao prvu lekciju on ukazuje na nešto što je lako proverljivo, a to je da postoji direktna veza između postupaka i stanja uma, s jedne strane, i doživljaja sreće i patnje, sa druge.</s><s>On ukazuje na to da loši postupci i loša mentalna stanja uzrokuju patnju za nas, ali i za druge.</s><s>I obrnuto, dobri postupci i dobra mentalna stanja vode sreći i dobrobiti, prvo za nas, što onda omogućuje da doprinesemo sreći i dobrobiti drugih.</s>

<s>Loša merila</s>

<s>Zatim Buda navodi deset pogrešnih merila za prihvatanje nekog učenja kao istinitog: 
 predaja (anussava), koja je, prema kazivanju sveštenika, potekla od božanstva, a potom usmeno prenošena s generacije na generaciju; 
 tradicija (paramparā), koja se takođe prenosi s generacije na generaciju, a svojom starinom zadobija status autoriteta; 
 glasine ili prepričavanja (itikirā), rašireno mišljenje u grupi ljudi ili opšti konsenzus; 
 sveti tekstovi (piṭaka sampadāna), koji se smatraju božjom objavom, te stoga nepogrešivim. 
 logičko domišljanje (takkahetu),
 po­sredno zaključivanje, na osnovu znakova i nagoveštaja (nayahetu), 
 zdravorazumsko zaključivanje (aka­raparivitakkena) 
 deduktivno zaključivanje, u skladu s usvojenim gledištem (ditthiniđđhanakkhantiya). 
 harizma govornika, što može uključiti visoku titulu, veliki broj pristalica i tako dalje; 
 privrženost učitelju (skt. guru; pāli: garu).</s>

<s>Prava merila 
Kada je ukazao na pogrešna merila, Buda daje savet kako proceniti:</s>

<s>Budin kriterijum je pragmatičan, usmeren na čovekovu dobrobit, na univerzalnu težnju za izbegavanjem patnje i dostizanjem sreće.</s><s>Čak iako zanemarimo brigu o životu posle smrti, još uvek imamo jak razlog da se klonimo štetnih stanja uma poput pohlepe, besa, mržnje, zavisti ili obmane, kao i štetnih postupaka kakvi su ubijanje, krađa, laganje, ogovaranje i slično.</s><s>Oni nam nanose štetu već ovde i sada, a njihovo izbegavanje sreću mirne savesti.</s>

<s>Tumačenja 
Govor Kalamama se ponekad tumači da treba da se oslonimo isključivo na sopstveno iskustvo kako bismo utvrdili je li neko učenje tačno ili pogrešno.</s><s>Međutim, iako Buda odvraća od oslanjanja na slepu veru, on ipak ne zagovara isključivu merodavnost ličnog stava u duhovnim stvarima.</s><s>Među merilima za trezveno promišljanje stoji i mišljenje mudrih.</s><s>Izgleda da govor promoviše pristup korak po korak: kao preporuku uzimamo savet od onoga koga smatramo mudrim, zatim tu preporuku proveravamo kroz iskustvo, analiziramo koje nam rezultate donosi i, ako se pokaže korisnim, usvajamo ga.</s><s>Ako se, pak, ispostavi da pridržavanje tog saveta šteti našoj dobrobiti, treba ga potpuno odbaciti, bez obzira na rečitost i harizmatičnost „učitelja” i druga merila koja mu idu u prilog.</s>

<s>Ovaj govor takođe tpokazuje da motiv za vrlinu nije nužno samo verovanje u život posle smrti, već sreća kroz prevladavanje pohlepe, mržnje i obmanutosti već u ovom životu.</s>

<s>Vidi još 
 Gotama Buda</s>

<s>Izvori</s>

<s>Literatura</s>

<s>Spoljašnje veze 
 Pouka Kālāmama</s>

<s>Budistički tekstovi
Govori
Gotama Buda</s>

